DIE SAADKNOP EN EMBRIOLOGIE VAN BRA- 
BEIUM STELLATIFOLIUM, L. 


DEUR P. G. JORDAAN. 


Die materiaal wat vir die studie van die wilde amandel (Brabeium 
stellatifolium) gebruik is, is langs Eersterivier en die meulsloot (Stellen- 
bosch) versamel, waar die plante in hul natuurlike staat voorkom. 

Die plante blom in Desember. Die blomme en vrugte ontwikkel 
vinnig. 'Teen die end van Desember is byna al die blomme tot niet en 
teen die end van Februarie is al die vrugte volwasse. 


1. Die VOOR-ONTWIKKELING VAN DIE SAADKNOP, 


In elke vrughok ontstaan twee saadknoppe gelyktydig langs mekaar 
op dieselfde hoogte op die buiknaat. Die saadknoppe ontstaan feitlik 
in die top van die vrughok. (Fig. 1.] 

Op `n vroeë stadium groei die aanleg van die saadknop in die rigting 
vandie blombodem en kry sodoende `n langwerpige en geboë vorm. Hierna 
word die saadknopvliese aangelê. Eers ontstaan die binnevlies as 'n 
kraag om die basis van die aanleg (fig. 2] en daarna ontstaan die buite- 
vlies as `n tweede kraag tussen die binnevlies en die placenta. (Vgl. 
fig. 3.1 ° 

Beide vliese is by hul ontstaan twee sellae in deursnee. Wanneer die 
makrospoor-moedersel uitgedifferensieer is, is die kerntepel vier sellae 
hoog en word die moedersel van die makrospore aan elke sy deur drie 
tot vier lae nucellusselle omring. As die moedersel van die makrospore 
gevorm is, kan 'n dekweefsel onderskei word. [Fig. 4.] 

Wanneer die blomme oopgaan, is die saadknop :30 mm. lank en het 
die binnevlies verby die top van die nucellus gegroei en 'n kort 
endostoomkanaal gevorm. Die binnevlies is nou drie sellae in deursnee. 


9. DIE VOLWASSE SAADENOP. 


Wanneer die saadknoppe volwasse is [fig. 7], is hulle 440 mk. in lengte. 
.In elke vrughok is twee normale, feitlik hangende saadknoppe wat aan 
die buiknaat [fig. 8] en bo in die vrughok vas is. Daar is geen raphe 
nie en ’n funiculus is nie te onderskei nie. Hoewel die chalaza effens krom 
is, kan die saadknop as ortotroop beskrywe word. 

Die nucellus is -17 mm. lank en is aan sy basis nou heelwat wyer 
(-12 mm.) as voor die blomme oopgegaan het. In die kerntepel, wat 
ongeveer vier sellae hoog is, is `n dekweefsel beswaarlik te onderskei. In 
die kerntepel sowel as om die sye en die basis van die kiemsak bestaan 
die nucellus uit isodiametriese of veelkantige selle. Om die kiemsak is 
die nucellus 4—6 sellae in deursnee. (Fig. 9.] In die basale sye van die 
nucellus is die selle reghoekig. Behalwe die een of meer uitgeteerde en 
(of) half-verworde selle teen die kiemsak, is al die selle plasmaryk en 
teelvermoënd. 

Die endostoomkanaal is ongeveer 60 mk. lank en die deel van die 
binnevlies wat dit omring, is vier sellae in deursnee en effens dikker as 
die res van die vlies. Die binnevlies is origens drie sellae dik en die selle 
is almal eenders. [Fig.9.] Die buitevliesis twee sellae (fig. 9] in. deursnee 
en bereik nie die top van die binnevlies nie. 

Die chalaza bestaan uit plamaryke selle en grens direk teen die nael. 
`n Vaatbundel tree deur die nael direk in die chalaza. Die vaatbundel, 
waarin trachelede gedifferensieer is, loop dood `n end verwyder van die 
basis van die nucellus sonder om te vertak. Die chalaza is massief in 
vergelyking met die res van die saadknop en is feitlik net so lank soos die 
nucellus. Die saadknop bevat geen basaalweefsel nie en geen grens kan 
tussen die chalaza en die nucellus onderskei word nie. 


3. DIE VOOR-ONTWIKKELING VAN DIE KIEMSAK. 


Net na die binnevlies ontstaan het, is die makrospoor-moedersel in 
die nucellus te onderskei. [Fig. 2.] Die sel vergroot, word meer promi- 
nent (fig. 3 en 4] en wanneer die blomme hul volwasse lengte feitlik bereik 
het, verdeel dit en vorm `n liniêre reeks van vier baie klein makrospore. 
[Fig. 5.] Een van die spore, vermoedelik die chalazale een, gee oorsprong 
aan die kiemsak. Die, makrospoor-moedersel is die enigste sel in die 
nucellus wat sitologies verskil van die aangrensende selle. 

Uit die primêre kiemsakkern ontwikkel ag kerns wat, gewoonlik 
voordat die blomme oopgaan, georiënteer is soos in die volwasse kiemsak. 
`n Kenmerk van die kiemsak is dat sy ontwikkeling vanaf die volwasse 
makrospoor-moederselstadium tot die volwasse stadium baie vinnig 
verloop. 

4. DiE VOLWASSE KIEMSAK. 


In die vars, oop blomme is die kiemsak plasmaryk, 100—130 mk. 
lank en 36—48 mk. breed op sy wydste. Die kiemsak is chalazaalwaarts 
en mikropielwaarts toegespits. [Fig. 6 en 7.] 

Die chalazale punt van die kiemsak word ingeneem deur drie plas- 
maryke, eenkernige, antipodale selle met gemeenskaplike dwarswande. 

Die selle lê soms in 'n vertikale reeks. [Fig.6.] Meestal lê een sel in die 
uiterste punt en lê twee teen hom. (Fig. 11.] Namate die blomme ouer 
word, trek die protoplasma weg van die selwande en word deursigtiger. 

Die twee plasmaryke polare kerns lê styf teen mekaar net bokant die 
middel van die kiemsak. (Fig. 6 en 7.] Na die blomme ’n rukkie oop is, 
is die polare kerns meestal half versmelt. [Fig. 9. 

In die toppunt van die kiemsak lê die drie plaasmaryke selle van die 
eier-appraat naastenby op dieselfde hoogte en styf teen mekaar. [Fig. 
6 en 10.] Die synergidae word meer langwerpig namate die saadknop 
ouer word. Die skerp toppunte van die ou synergidae is plasmaryker as 
die res van die sel. 

5. Die KIEMWIT. 


Wanneer die vrug begin te ontwikkel, neem die saadknop vinnig toe 
in grootte. Gepaard met die aanwas van die saadknop gaan `n buiten- 
gewone toename in lengte van die kiemsak. As die kiem 62 mk. lank is, 
is die kiemsak 1:6 mm. lank en as die kiem 2-7 mm. lank, is die kiem- 
sak 10 mm. lank. (Fig. 17.] Die kiemsak baan sy weg deur die nucellus 
tot in die chalaza wat deur sekondêre groei in lengte en breedte toeneem. 
Die onderpunt van die kiemsak groei nie eweredig nie met die gevolg dat 
die kiemsak uitstulpings (vertakkings) ontwikkel. (Fig. 14 en 17.] Die 
chalazale deel van die kiemwit-bevattende deel van die kiemsak is gewoon- 
lik die wydste en hierdie deel is meestal met `n nou hals verbind met die 
deel om die kiem. In jong na-bevrugtingstadia lê die kiemsak los van 
die omringende weefsels en kan dit met min moeite uitgedissekteer word. 

Die kiemwit vorm eers ’n lagie met vry kerns teen die wand van die 
kiemsak. [Fig. 12 en 13.] Wanneer die saadknop 4 mm. en die kiemsak 
3 mm. lank is en die kiem aktief begin te ontwikkel, vorm die kernkiem wit 
wat teen die kiem grens en waar dit die kiemsak van kant tot kant vul, 
selwande. Op hierdie wyse ontstaan duidelik gedifferensieerde kiem- 
witselle. Aanvanklik is die selle plasmaryk en meestal bevat elk esel net 
een kern. (Fig. 14 en 15.] 

Namate die kiem verleng, word die kiemwit teenaan die kiem geab- 
sorbeer en word nuwe kiemwitselle chalazaalwaarts gevorm. Die 
absorbsie en aanwas van die selkiemwit hou aanvanklik tred met mekaar 
en op geen tydstip is daar `n groot volume selkiemwit aanwesig nie. 
Kiemwit word nooit tussen die kiemblare gevind nie. [Fig. 17.] 

As die saadknop 12 mm. en die kiem 6 mm. lank is, bevat die kiemsak 
`n klein hoeveelheid half-uitgeteerde selkiemwit. Die basale helfte van 
die kiemsak is dan nog uitgeklee met `n wandbeleg van kernkiemwit. 
Voordat die kiem sy volwasse lengte bereik, is die selkiemwit en kern- 
kiemwit, behalwe vir 'n vormlose vliesie hier-en-daar, geabsorbeer. 

6. Die KiEM. 


Die stuifmeelbuis groei deur die endostoomkanaal en baan 'n weg 
deur die dekweefsel. [Fig. 12.] 

Die kiemsak is meer as 700 mk. lank en bevat al heelwat kernkiemwit 
voordat die bevrugte eier [fig. 12] begin te verdeel. Geen kiemdraer kon 
onderskei word nie. (Vgl. fig. 13.1 

Namate die kiemselle verméerder, word die kiem langwerpig en toe- 
gespits in die rigting van die mikropiel. Hers as die kiem ongeveer 
130 mk. lank is, word dit gedifferensieer in `n dermatogeen en `n proto- 
meristeem. Die dermatogeen word nie oor die skerp punt van die kiem 
gevorm nie. [Vgl. fig. 15.] Die kiem vul die mikropilêre deel van die 
kiemsak van kant tot kant. 

Die kiemblare word eers.aangelê nadat selkiemwit teen die kiem 
gevorm het en wanneer die kiem meer as 300 mk. lank is. (Fig. 15.] 
Teen dié tyd is die kiemsak al ruim 3:7 mm. lank. Die kiemblare ont-. 
staan deurdat in twee teenoorgestelde sye van die wye deel van die kiem 
groei vinniger geskied as in die res van die kiem. Wanneer die aanleg 
van die kiemblare onderskei kan word, kan die stam-aanleg gewoonlik 
ook onderskei word. (Fig. 15.] Reeds by hulle ontstaan is die aanlegte 
van die kiemblare en stam bedek met `n dermatogeen wat aaneenlopend 
is met dié van die res van die kiem. 

Die kiemblare ontwikkel vinnig en is spoedig langer as die kiem- 
wortel. Op 'n vroeë stadium word die protomeristeem van die kiemblare 
gedifferensieer tot 'n pleroom en peribleem. -Die pleroom word uitge- 
differensieer as `n onvertakte desmogeenbundel vanaf die pleroom van 
die kiemwortel. Later vermeerder die desmogeentakke in die kiemblaar. 

Die kiemblare is spoedig ook heelwat wyer as die kiemwortel. As die 
kiem ongeveer 2-5 mm. lank is, begin die selle in die basis van die twee 
sye van elke kiemblaar teen die kiemwortel aktief te groei en elke 
kiemblaar vorm sodoende twee lobbe wat afwaarts om die kiemwortel 
groei. [Vgl. fig. 19—95.] In die volwasse kiem strek hierdie lobbe teen 
die sye van die kiemwortel soms verby die punt van die wortelmus. [Vgl]. 
fig. 27.] 

Wanneer die aanleg van 'n kiemblaar te onderskei is, is `n differen- 
siasie in die protomeristeem van die kiem waar te neem. Op die mediaan 
van die kiem, naby die spits punt, is die inisiaalgroep duidelik te onder- 
skei. [Fig. 15.] Chalazaalwaarts van die inisiaalgroep word die pleroom 
uitgedifferensieer. Die differensiasie begin teen die inisiaalgroep en word 
in die rigting van die kiemblare voortgesit. Die pleroom en die binnenste 
lae van die peribleem loop uit op die inisiaalgroep. 

Byna onmiddellik na sy ontstaan is die pleroom van die kiemwortel 

gedifferensieer in 'n endisteem wat teen die inisiaalgroep grens, en `n 
desmogeensilinder. (Fig. 17, 20 en 21.] Ongeveer halfpad tussen die 
inisiaalgroep en die spits van die pluimpie verval die desmogeensilinder 
eers in twee, daarna in vier [fig. 22] en aan die basis van die pluimpie 
fig. 23] in `n hele aamtal desmogeenbundels. Sommige van hierdie 
desmogeenbundels is kontinu met dié van die kiemblare. 

Wanneer die inisiaalegroep uitgedifferensieer het, is die wortelmus ook 
afgebaken. (Fig. 15.] Die selle in die punt van die wortelmus is meer 
deurskynend as die aangrensende selle. Voordat die kiemblare baie ver 
ontwikkel het, kan ’n kaliptrogeen in die basis van die wortelmus onderskei. 
‘word. (Fig. 17.] Die kaliptrogeen word uit die buitenste lae van die 
peribleem, en tot `n geringe mate uit die inisaalgroep, gevorm. Die 
wortelmus is `n prominente deel van die kiemwortel. 

Nadat die kiemblare `n ent ontwikkel het, vorm die stam-aanleg `n 
boggel wat dan duidelik as die pluimpie uit te ken is. (Fig. 17.] Die 
pluimpie bly kort en in die vlak ewewydig met die plat kante van die 
kiemblare is dit die wydste. (Fig. 25.] Die pluimpie ontwikkel voor 
ontkieming nie verder as die protomeristeemfase nie. 

In die volwasse saad is die kiem naastenby 3 cm. lank en ongeveer 
een-derde van die lengte van die kiem lê in die chalaza. Die kiemblare 
is hard en hul lê so styf teen mekaar dat hul beswaarlik van mekaar te 
skei is. Die lobbe van die kiemblare lê ook so styf teen mekaar dat ook 
hulle met moeite afsonderlik te onderskei is. 

Setmeel is die belangrikste reserwestof in die kiem. ’n (Groot 
hoeveelheid eiwit word ook gebêre. 


7. DiE NUCELLUS NA BEVRUGTING. 


Na bevrugting gaan een saadknop altyd tot niet. Dikwels teer albei 
saadknoppe uit. 

In `n saadknop wat na bevrugting normaal ontwikkel, bly die nucellus 
lank meristematies. In die sye word die selwande reëlmatig aangelê en 
verdeel die selle hoofsaaklik periklinies. In die basis van die nucellus is 
die verdelings in alle rigtings. Die nucellusselle vergroot en hul toename 
in lengte is veral opvallend. Terwyl die nucellusselle groter word, bly die 
selle van die chalaza aanvanklik klein met die gevolg dat kort na bevrug- 
ting die nucellus duidelik van die chalaza onderskei kan word. Soms is 
`n grens tussen die chalaza en nucellus te onderskei voordat die selle in 
die basis van die nucellus verleng. 

Wanneer die kiemsak die chalaza bereik, en namate hy sy weg deur 
die chalaza baan, verleng die chalazale selle in die nabyheid van die 
kiemsak. Hierdie langwerpige chalazale selle verskil nie van die nucel- 

lusselle nie met die gevolg dat, wanneer die onderpunt van die kiemsak 
eers in die chalaza is, geen grens tussen laasgenoemde en die nucellus te 
onderskei is nie. 

Die boonste helfte van die nucellus bly teelvaardig totdat die kiemblare 
aangelê word. Op hierdie stadium bestaan hier nog enkele lae plas- 
` maryke nucellusselle. [Vgl. fig. 16.] As die kiemblare ontstaan, is die 
basis van die nucellus nog aktief verdelend. Die basis van die nucellus 
behou sy meristematiese toestand totdat die kiem sy volwasse grootte 
feitlik bereik het. 

Wanneer die kiem 5:2 mm. lank is, het die nucellus om die mikro- 
pilêre helfte van die kiem heeltemal verdwyn. Verder chalazaalwaarts 
bestaan nog nucellus wat in die rigting van die chalaza in omvang toe- 
neem. In die volwasse saad bly hoogstens `n vormlose vlies van die 
nucellus oor. [Vgl. fig. 26.] 

Die kerntepel bly bestaan lank nadat die nucellus om die mikropilêre 
deel van die kiem geabsorbeer is. 


9. DIE SAADHUID. 


Namate die saadknop na bevrugting ontwikkel, vul dit die hele 
saadknop en lê die buitevlies mettertyd so styf teen die vrugwand dat 
dit beswaarlik van laasgenoemde te onderskei is. 

Behalwe in die basis bly die buitevlies op die meeste plekke twee 
sellae in deursnee. [Vgl. fig. -16.] In na-bevrugtingstadia bevat die 
buitevlies byna altyd kleurstowwe wat Of in die buitenste òf in die 
binnenste sellaag òf in al die lae voorkom. Vandat die kiem ongeveer 
3 mm. lank is, is die selle van die binnenste laag gewoonlik meer plas- 
maryk [fig. 16] en mettertyd is hul inhoud bruin gekleurd. In die 
volwasse saad bestaan die laag gewoonlik nog en is daar geen wesenlike 
verskil tussen sy selle en dié van die vrugwand nie. '`n Tweede sellaag 
van die buitevlies bly ook soms bestaan. [Fig. 26.] 

Die getal sellae in die binnevlies vermeerder nie na bevrugting nie, 
behalwe heel in die basis. [Vgl. fig. 14 en 17.] Na die kiem ongeveer 
2 mm. lank is, begin die selle in die buitenste laag te verleng en gaan dan 
tot niet. As die genoemde laag verword het, gebeur dieselfde met die 
middelste laag. (Vel. fig. 16.] Later gaan die binnenste laag ook tot 
niet en bly net 'n vormlose vlies oor wat saam met die oorblyfsels (indien 
enige) van die nucellus en kiemwit die binnehuid vorm. (Fig. 26]. 
In die binnehuid is geen kutikula nie. -'n Swak ontwikkelde kutikula is 
soms in die jong na-bevrugtingstadia in die binneste sellaag van die 
binnevlies te onderskei. 

Na bevrugting bly die chalaza meristematies totdat die kiem sy 

volwasse lengte bereik. Wanneer die kiemsak die chalaza bereik en sy 
weg daardeur baan, verloor die selle in die nabyheid van die kiemsaak 
hul teelaktiwiteit, vergroot en dié wat teen die kiemsak grens, word 
geabsorbeer. Die teelaktiwiteit word sodoende beperk tot die sye van 
die chalaza. 

Namate die saadknop verleng, vertak die vaatbundel en hierdie takke 
verloop in die buitenste deel van die chalaza tot by die basis van die 
binnevlies. Gewoonlik het baie selle aan die binnekant van die vaat- 
bundelwyk `n rooierige inhoud, terwyl dié aan die buitekant van die 
vaatbundelwyk 'n bruinerige inhoud bevat. [Fig. 14 en 17.] 

As die saad volwasse is, is die chalaza ongeveer 1:5 cm. lank en bestaan 
die vaatbundelwyk en die bruingekleurde deel in die buitekant van die 
chalaza nog. 'Tussen die vaatbundelwyk en die kiemblare bestaan nog 
enkele lae onreëlmatige en uitgeteerde parenchymatiese selle. 


SUMMARY. 


The structure and the development of the ovule, embryo-sac, embryo 
and seed of Brabeiwm stellatifoliwm, L., the only species of the genus 
Brabeiwm, are described. 

The ovary contains two sessile, orthotropous ovules on the ventral 
suture. The ovule is without a raphe and has two integuments. In the 
full-grown ovule the nucellus consists of less than seven layers of cells 
around the ernbryo-sac. After fertilisation the nucellus and chalaza 
remain meristematic and the secondary cells thus formed are absorbed. 

The testa is membranous, without a crystal layer and no cuticula 
develops from the inner integument. 

The embryo-sac develops normally and contains eight nuclei or cells. 
The part of the embryo-sac which lies in the chalaza after fertilisation, is 
branched. Cellular endosperm is never formed in the tips of the branches. 
The ripe seed is exendospermous. 

The two large, hard cotyledons have basal lobes and the endistem of 
the radicle is clearly differentiated up to the initial group. The calyp- 
trogen is a product of the external layers of the periblem. The embryo 
stores starch and proteins. 

VERDUIDELIKING VAN DIE VERKORTINGS WAT AS BYSKRIFTE BY 
DIE TEKENINGE GEBRUIK WORD. 


aanleg van pluimpie. 
antipodale sel. 

aanleg van saadknop. 
blomdekblaar. 
bevrugte eier. 
binnehuid. 

basis van kiemblaar. 
blomsteel. 

blomskub. 

buitehuid. 


.s. chalaza. 


dermatogeen. 

desmogeen. 

dekweefsel. 

eier. 

endisteem. 

endostoomkanaal. 

binnevlies. 

flap van kiemblaar. 

chalazale makrospoor. 

inisiaalgroep. ' 

kiem. 

kiemblaar. 

kaliptrogeen. 

kernkiemwit. 

kiemsak. 

kerntepel. 

kiemwit. 

een van die lobbe aan die 
onderpunt van die kiem- 
sak, 

makrospoor. 

kernmeristeem. 

mikropilêre makrospoor. 


makrospoor-moedersel. 

nucellus. 

'n deel van die saadknop wat 
aan die buitekant van die 
vaatbundels voorkom en 
wat selle met `n bruin 
inhoud bevat. 

onderpunt van kiemsa'T. 

pleroom. 

peribleem. 

polare kerns. 

pluimpie. 

protomeristeem. 

raphe. 

synergida. 

stuifmeelbuis. 

sekondêre kiemsakkern. 

selkiemwit. 

top van kiemsak. 

buitevlies. 

vrugblaar. 

vaatbundel. 

vrughok. 

vrugwand. 

kiemwortel. 

wortelmus. 

placenta. 

'n deel van die saadknop wat 
aan die binnekant van die 
vaatbundels voorkom en 
wat selle met `n rooi in- 
houd bevat. 

die binnenste basis van die 
binnevlies. 

Fig- 6 Fig. 7 
1. `n Lengtesnit deur die vrugbeginsel en blombodem van 'n blomknop. Die 
blom is ongeveer 1:3 mm. lank. bs. = die skottelvormige blomskub. X 110. 
2. `n Jong saadknop waarin die buitevlies nog nie begin ontwikkel het nie. 
Die blom is ongeveer 2:5 mm. lank. X270. 
3. 'n Jong saadknop. Die blom is ongeveer 5 mm. lank. x270. 
4. Die nucellus met die makrospoor-moedersel van fig. 3. X 550. 
5. Vier makrospore. Die protoplasma van die middelste twee is aan die 
verword. Die blom is ongeveer 7:5 mm. lank. X 1100. 
6. 'n Volwasse kiemsak. x550. 
7. `n Volwasse saadknop. 110. 

Fig. 12 Fig. B. Fig. 14. 


'n Dwarssnit deur `n volwasse vrugbeginsel, deur die naels van die twee 
saadknope. ` 110. 
'n Dwarssnit deur `n deel van `n volwasse saadknop. Die twee polare kerns 


het gedeeltelik versmelt om die sekondêre kiermsakkern (sk.) te vorm. x 550. 

'n Dwarssnit deur die toppunt van `n kiemsak. x 550. 

Die onderpunt van ’n volwasse kiemsak. Die protoplasma van die 
antipodale selle is besig om af te rond (of te verword ?). 1000. 

Die top van `n saadknop met `n bevrugte eier (b.e.) en 'n stuifmeelbuis 
(sb.). Vrugte 3:8 mm. lank. `X 180. 

Die toppunt van 'n kiemsak met `n viersellige kiem. Die sel x van die 
kiem lô reg bo die vierde kiemsel. x 550. 
'n Saadknop in `n vrug wat 10 mm. lank is. x. = `n onverteerde deel van 
die chalaza tussen die kiemsaklobbe. x22. 

Fig. 16. 


Fic. 15. `n Jong kiem in `n vrug wat 13 mm. lank is. Die pleroom (p.) is nog 
ongedifferensieer. X 220. 

Fic. 16. `n Deel van `n saadknop om `n kiem in 'n vrug wat ongeveer 1-7 cm. lank 
is. x. = van die verworde nucellusselle om die kiem. 360. 

Fre. 17. `n Saadknop in `n vrug wat 2 cm. lank is. x18. 

Fig. 25. Fig. 26. 


Figure 18 tot 25 is tekeninge van dwarssnitte van `n kiem wat ongeveer 6 mm. 
lank was. Die dermatogeen is in geen van die tekeninge ingeteken nie. 

Frc. 18. `n Dwarssnit van die wortelmus. X 18. 

Fic. 19. 'n Dwarssnit van die kiemwortel deur die inisiaalgroep. ` 18. 

Frc. 20. 'n Dwarssnit van die kiemwortel naby die inisiaalgroep. X18. 

Frc. 21. 'n Dwarssnit van die kiemwortel agter die rand van die wortelmus. X 18. 

FIG. 22. `n Dwarssnit van die kiemwortel onderkant die basisse van die kiemblare 
en ongeveer half-pad tussen die inisiaalgroep en die spits van die pluimpie. x 18. 

FIG. 23. 'n Dwarssnit deur die kiem by die basisse van die kiemblare. X18. 

Frc. 24. 'n Dwarssnit deur die basisse van die kiemblare. X 18. 

Fic. 25. `n Dwarssnit van die kiem deur die pluimpie. xX 18. 

Fre. 26. Die saadhuid en `n deel van die vrugwand van `n byna volwasse vrug. 
Die selle van die binnenste sellaag (b.tv.) van die buitehuid en die meeste selle 
van die vrugwand bevat `n bruin inhoud. x 220. 

Frc. 27. 'n Deel van `n lengtesnit deur die sy van 'n kiem. x14. 


